ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ - ΙΔΙΟΚΤΗΣΙΑΚΗ ΠΟΛΙΤΙΚΗ - ΒΡΥΞΕΛΛΕΣ

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ

ΙΔΙΟΚΤΗΣΙΑΚΗ ΠΟΛΙΤΙΚΗ - ΒΡΥΞΕΛΛΕΣ

ΕΙΣΑΓΩΓΗ

Τον Ιούνιο 1996, η Επιτροπή ενέκρινε έγγραφο κτιριακής πολιτικής (SEC (96) 1095 τελικό) που έχει ως στόχο τον καθορισμό σαφούς πλαισίου για τις ενέργειες στον τομέα αυτό.

Τα βασικά σημεία που περιλαμβάνονται στο έγγραφο ήταν:

- το μέγεθος και η ποιότητα των κτιρίων που πρέπει να βελτιωθούν για τη διευκόλυνση της ορθολογικότερης εγκατάστασης των υπηρεσιών και για την εξασφάλιση καλύτερων συνθηκών εργασίας για το προσωπικό·

- μεγαλύτερη προσφυγή σε πράξεις αγοράς, κυρίως μέσω μακροχρόνιων μισθώσεων με δικαίωμα αγοράς, διότι δεν υπήρχαν επαρκή διαθέσιμα κεφάλαια για άμεση αγορά·

- εντατικοποίηση του διαλόγου με τις βελγικές αρχές με σκοπό την καλύτερη ενσωμάτωση των αναγκών της Επιτροπής σε κτίρια με τον αστικό σχεδιασμό και τις επιθυμίες των κατοίκων.

Εντός του πλαισίου της πολιτικής αυτής, πραγματοποιήθηκαν σημαντικές πράξεις το 1996 και το 1997, οι βασικές συνέπειες των οποίων ήταν η αύξηση της αναλογίας των ιδιόκτητων κτιρίων (δηλαδή, πλήρως ιδιόκτητων ή υπό αγορά με την πάροδο του χρόνου) από 10% σε 33%. Οι πράξεις αυτές αφορούν μεγαλύτερα κτίρια ή κτιριακά συγκροτήματα όπως το Charlemagne ή η επέκταση του Breydel, με σκοπό να υπάρχει αντιστοιχία μεταξύ του μέσου μεγέθους των κτιρίων και των ΓΔ και των υπηρεσιών.

Τον Ιούνιο 1997, η Επιτροπή διαβίβασε ανακοίνωση στο Συμβούλιο και στο Ευρωπαϊκό Κοινοβούλιο σχετικά με την κατάσταση στην οποία βρίσκονται οι οικονομικές και συμβατικές διαπραγματεύσεις για το Berlaymont (SEC (97) 1234 τελικό).

Τον Ιούλιο του 1997, η Επιτροπή υπέγραψε επίσης συμφωνητικό με τη βελγική κυβέρνηση για την ανακαίνιση και την εκ νέου χρησιμοποίηση του Berlaymont. Η συμφωνία αυτή, αποτελεί συμπλήρωμα της σύμβασης που είχε υπογραφεί το 1991 (για την οποία περισσότερα στοιχεία αναφέρονται κατωτέρω) και προβλεπόταν ότι η Επιτροπή θα αναλάβει το κόστος της ανακαίνισης του κτιρίου (που εκτιμήθηκε σε 325 εκατ. EUR) και την αξία του υφιστάμενου σκελετού και των θεμελιώσεων (50 εκατ. EUR) σε αντάλλαγμα η βελγική κυβέρνηση θα καλύψει το συνολικό κόστος της αφαίρεσης του αμιάντου (περίπου 125 εκατ. EUR) θα μεταβιβάσει την ιδιοκτησία του οικοπέδου για ένα συμβολικό ευρώ, ενώ ταυτόχρονα θα συνεχίσει να παρέχει κτίρια υποκατάστασης.

ΣΧΕΔΙΑΖΟΜΕΝΕΣ ΣΥΝΑΛΛΑΓΕΣ ΓΙΑ ΤΟ 1999/2000

Σχεδιάζεται η πραγματοποίηση ενός αριθμού κτηματικών συναλλαγών το 1999 εκ των οποίων οι περισσότερες θα υλοποιηθούν το 2000. Οι συναλλαγές αυτές θα έχουν ως στόχο τη συνέχιση της πολιτικής που αναφέρθηκε ανωτέρω, ιδίως, για τη δημιουργία ενός περισσότερο ορθολογικού πλαισίου βάσει του οποίου πρέπει να ολοκληρωθεί η υπό εξέλιξη σημαντική αναδιοργάνωση των υπηρεσιών της Επιτροπής.

Οι εν λόγω συναλλαγές υπάγονται σε δύο ομάδες. Η πρώτη ομάδα αποτελείται από έναν αριθμό κτιρίων (Cortenbergh 150 και 158, Nerviens 9, Archimθde 25 και Rond-Point 3) τα οποία χρησιμοποιεί επί του παρόντος η Επιτροπή βάσει μισθώσεων που λήγουν συντόμως. Τα κτίρια αυτά θα εγκαταλειφθούν και θα χρησιμοποιηθούν νέα και/ή μεγαλύτερα κτίρια. Έτσι, η επέκταση του κτιρίου Belliard 232, το κτίριο Millenium που βρίσκεται δίπλα στο κτίριο Montoyer 34 και ένα μεγάλο κτίριο στην οδό Joseph II (Emerald Court) θα χρησιμοποιηθούν κατά το δεύτερο τρίμηνο του 2000. Η πράξη αυτή θα είναι ουδέτερη σε όρους περιοδικών πληρωμών. Ωστόσο, θα υπάρξει μια εφάπαξ δαπάνη για τις εργασίες εξοπλισμού οι οποίες θα καλυφθούν από τα διαθέσιμα κεφάλαια του προϋπολογισμού 1999. Σε όρους διαθέσιμου χώρου, θα υπάρξει μικρή αύξηση κατά περίπου 3.000 m². Η επιχείρηση αυτή συνοψίζεται όσον αφορά τα οικονομικά στοιχεία και τα στοιχεία για το εμβαδόν στο παράρτημα 1.

Η δεύτερη ομάδα των συναλλαγών είναι πολυπλοκότερη, διότι αφορά όχι μόνο τη διαπραγμάτευση των όρων της σύμβασης με έναν ιδιοκτήτη ή φορέα, αλλά επίσης την σύναψη συμφωνίας με την βελγική κυβέρνηση που εκπροσωπείται από τη Rιgie des Bβtiments, συμφωνία η οποία τροποποιεί τη σύμβαση του 1991 που αναφέρεται ανωτέρω. Ο λόγος είναι ότι όσον αφορά τη συναλλαγή για τα κτίρια Eurosquare, πρώην Convent Van Maerlant και Belliard 100, τα κτίρια που πρόκειται να αντικατασταθούν, επί του παρόντος μισθώνονται και το μίσθωμα καταβάλλεται από τη βελγική κυβέρνηση βάσει των όρων της ανωτέρω σύμβασης.

Επομένως, είναι αναγκαίο να υπάρξει συμφωνία για τους όρους της συμπληρωματικής σύμβασης η οποία θα επιτρέψει στην Επιτροπή να αντικαταστήσει τα υφιστάμενα κτίρια υποκατάστασης που είναι χαμηλής ποιότητας με τα καλύτερα κτίρια που αναφέρονται ανωτέρω. Πράγμα το οποίο σημαίνει επίσης, ότι για δύο από τα τρία κτίρια τα χρήματα που καταβάλλονται από το Βέλγιο θα συμβάλλουν για την αγορά των κτιρίων, επομένως είναι πιο υγιής επένδυση και για τα δύο μέρη.

Ωστόσο, πρέπει να υπενθυμιστεί ότι είναι αναγκαίο να καταβληθούν στον ιδιοκτήτη οι δαπάνες για τις εργασίες εξοπλισμού για τα νέα τρία κτίρια. Οι δαπάνες αυτές θα καλυφθούν εν μέρει από τα διαθέσιμα ποσά του προϋπολογισμού 1999. ¨Όσον αφορά το υπόλοιπο ποσό θα αποτελέσει τμήμα του ετήσιου μισθώματος.

Η συναλλαγή θα είναι σχεδόν ουδέτερη σε όρους περιοδικών πληρωμών: θα υπάρξει μια επιπλέον δαπάνη που ανέρχεται σε 630.000 EUR.

Έξι μήνες μετά την προσωρινή παραλαβή του Berlaymont, η Επιτροπή θα αναλάβει τις πληρωμές για τα τρία αυτά κτίρια. Οι σχετικές επιπτώσεις περιλαμβάνονται στον πίνακα του παραρτήματος 3.

Η εν λόγω τριμερής συναλλαγή συνοψίζεται στο παράρτημα 2.

Η αύξηση των δαπανών όσον αφορά την επιχείρηση του Berlaymont υπερβαίνει τα 18 εκ. EUR που αναφέρονται στην ανακοίνωση της Επιτροπής του Ιουνίου 1997, κατά περίπου 4,25 εκ. EUR. Η αύξηση αυτή προκύπτει διότι μόνο 90.000 m² (αντί των 110.000 m² που είχαν προβλεφθεί) θα εγκαταλειφθούν το 2003, προκειμένου να εξασφαλιστεί ο απαιτούμενος χώρος για τη σχεδιαζόμενη ανακαίνιση του κτιρίου Loi 86 το 2003-2004.

ΣΥΜΠΕΡΑΣΜΑ

Δεδομένων των συνολικών επιπτώσεων στον προϋπολογισμό κρίνεται σκόπιμο να ενημερωθεί η αρμόδια για τον προϋπολογισμό αρχή .

Η τάση για τις δημοσιονομικές δαπάνες για την περίοδο 2000 έως 2004 συνοψίζεται στο παράρτημα 3. Η τάση αυτή παραμένει εντός του πλαισίου που προβλέπεται για τις διοικητικές δαπάνες (τμήμα 5) όπως ορίζεται στη διοργανική συμφωνία της 6ης Μαΐου 1999.

Επομένως, ζητείται από την Επιτροπή:

- να εγκρίνει τις κτηματικές συναλλαγές που αναφέρονται στην ανωτέρω ανακοίνωση·

- να συμφωνήσει η εν λόγω ανακοίνωση να σταλεί στην αρμόδια για τον προϋπολογισμό αρχή, για ενημέρωση.

ΠΑΡΑΡΤΗΜΑ 1

ΕΞΟΡΘΟΛΟΓΙΣΜΟΣ - ΕΥΡΩΠΑΪΚΗ ΕΠΙΤΡΟΠΗ

>ΘΕΣΗ ΠIΝΑΚΑ>

ΠΑΡΑΡΤΗΜΑ 2

ΕΞΟΡΘΟΛΟΓΙΣΜΟΣ - REGIE DES BATIMENTS

>ΘΕΣΗ ΠIΝΑΚΑ>

ΠΑΡΑΡΤΗΜΑ 3

ΚΤΙΡΙΑΚΗ ΠΟΛΙΤΙΚΗ 2000 - 2004

Σταθερές τιμές (2000)

>ΘΕΣΗ ΠIΝΑΚΑ>